Allaman

Allaman estas svisa komunumo de la distrikto Morges en Kantono Vaŭdo. Ĝi havis je la 31-a de decembro 2009 395 loĝantojn.

 Geografio 
La komunumo situas ĉe la norda bordo de Lago Lemano, en distanco de ĉirkaŭ 16 km norde-oriente de Nyon kaj de ĉirkaŭ 21 km okcidente de Laŭzano. Ĝi limas okcidente al la riveroj Eau Noire (kiu estas la limo kun Perroy), kaj oriente al la rivero Aubonne (kiu estas la limo kun Buchillon).

 Najbaraj komunumoj 
La komunumo Allaman limas al Perroy, Féchy, Aubonne, Etoy kaj Buchillon.

 Trafiko 
La komunumo trafike bonege situas. Tra ĝi pasas la kantona ĉefvojo n-ro 1 de Ĝenevo al Berno kaj la al ĝi paralela svisa aŭtovojo A1, al kiu la komunumo ankaŭ havas alireblecon. Al la publika transportreto la komunumo estas konektita per haltejo ĉe la grava fervojlinio de Laŭzano al Berno, kiu estis malfermita en la jaro 1858. De 1896 ĝis 1952 ekzistis ankaŭ trajnlinio de Allaman al Gimel, kiu tiam estis anstataŭigita per buslinio.

 Historio 
La unua dokumenta mencio de Allaman datiĝas el la jaro 1234 kiel Alamant. En la komunumo estis trovitaj tombejoj el la neolitiko kaj moneroj kaj restaĵoj de konstruaĵoj el la romia epoko.
Fonto: Germain Hausmann: Allaman en Historia Leksikono de Svislando (2009-06-30)

La komunumo apartenis al la iama distrikto de Rolle, kiu malaperis la 1-a de januaro 2008. Ĉiuj komunumoj de tiu distrikto estis atribuitaj al la distrikto de Nyon, krom Allaman, kiu transiris al la distrikton de Morges).

 Vidindaĵoj 
Estas du kasteloj sur la komunumo :
 La kastelo de Allaman
 La kastelo Rochefort

La najbaraj komunumoj estas Perroy, Féchy, Aubonne, Etoy kaj Buchillon,

 Notoj kaj referencoj 


 Vidu ankaŭ 
 Allaman (stacidomo)

 Eksteraj ligiloj 

 Oficiala retejo de la komunumo Allaman
 Allaman en la Historia Leksikono de Svislando